open-index/open-wikipedia-markdown huggingface dataset:
Karališkių gyvenvietė ir kapinynas

**Karališkių gyvenvietė ir kapinynas** – archeologinė gyvenvietė (kultūros vertybės kodas A1462) ir kapinynas Širvintų rajono savivaldybės teritorijoje, į vakarus nuo Karališkių (Gelvonų seniūnija) kaimo, Širvintos dešiniojo kranto slėnyje.

## Gyvenvietė
Senovės gyvenvietė yra 1,75 km į šiaurės vakarus nuo kelio Sabališkiai-Karališkiai kryžkelės su keliu į Laplierius, 0,55 km į pietus nuo Kabarkštos ir Širvintos santakos, 0,15 km į r. nuo Širvintos dešiniojo kranto. Gyvenvietėje išliko iki 0, 8 m storio kultūrinis sluoksnis, rasta lipdytos brūkšniuotu (brūkšniuota vidinė puodo pusė), lygiu ir grublėtu paviršiumi keramikos, degėsių, apdegęs geležinis siauraašmenis pentinis kirvis. 1983 m. gyvenvietės žvalgomuosius tyrimus atliko Mokslinės metodinės kultūros paminklų apsaugos tarybos archeologai. Manoma, joje gyventa I tūkstantmetyje.

## Kapinynas
Kapinynas yra į vakarus nuo gyvenvietės. Jis buvo įrengtas apie 1,5 ha ploto ir 1,5 m aukščio pailgoje aukštumoje, kurios vidurinėje dalyje yra kaimo kapinaitės. Kapinyno pietryčių ir šiaurės vakarų dalys apardytos kasant rūsius. 1938 m., kasant žvyrą, rasta žmonių kaulų, monetų, įvairių žalvarinių dirbinių (neišliko). Tais pačiais metais Vytauto Didžiojo kultūros muziejus (tyrimų vadovas Pranas Baleniūnas) ištyrė 5 kapus, iš jų 2 apardyti. Rado Žygimanto Augusto denarų, pusgrašį, kitų monetų liekanų, mažų žalvarinių smeigtukų. Kapai datuojami XVI a. pab.- XVIII a. pradžia.

## Šaltiniai
Šnervė

**Šnervė** - vienas iš dviejų nosies kanalų, kuriais į išorę atsiveria kvėpavimo sistema. Šnerves tarpusavyje skiria nosies pertvara. Šnervėse oras apvalomas nuo dulkių (dėl to šnervėse būna plaukelių), sušildomas.

Žuvų šnervės su kvėpavimo sistema nesisieja (nes žuvys kvėpuoja žiaunomis), ir funkcionuoja tik kaip uoslės organas.

Žmonėms, o greičiausiai ir kitiems žinduoliams, yra būdingas „nosies ciklas“ - jis pasireiškia tuo, kad šnervės pakaitomis susiaurėja ir praplatėja maždaug kas keturias valandas. Tai vyksta dėl kraujagyslių susiaurėjimo ir išsiplėtimo šnervėse, kuris susijęs su smegenų pusrutulių aktyvumo kitimo paros eigoje. Dėl šios priežasties vienu metu didžioji dalis oro įkvepiama tik pro vieną šnervę.
Kaškadarja

**Kaškadarja** (), aukštupyje – **Šingasojus**, žemupyje – **Majmanakdarja** – upė centriniame Uzbekistane, Kaškadarjos srityje. Prasideda vakarinėse Zeravšano kalnagūbrio ir Gisaro kalnagūbrio pašlaitėse. Teka į vakarus Kaškadarjos slėniu. Užsibaigia Karšio stepėje.

Intakai: Aksu, Tanchazdarja, Jakabagdarja, Guzardarja. Karšio kanalu jungiasi su Amudarja, Eskianchoro kanalu – su Zeravšanu. Užtvenkta Čimkurgano užtvanka. Prie Kaškadarjos įsikūrę miestai: Čirakčis, Karšis, Kasanas, Mubarekas.

## Šaltiniai
Karalienės mokytojų seminarija

**Karalienės mokytojų seminarija** – mokytojų seminarija, speciali vidurinė mokykla, rengusi pedagogus lietuviškoms mokykloms, 1811–1926 m. veikusi Karalienėje (, nuo 1938 m. *Luisenberg*, Įsruties apskritis, nuo 1946 m. , Kaliningrado sritis).

## Istorija
Seminarija įsteigta 1811 m. rugpjūčio 5 d. Šveicarų pedagogo J. H. Pestalocio mokinys K. A. Celeris ją įsteigė Prūsijos karalienės Luizės lėšomis. Iki 1882 m. tai buvo vienintelė specialioji vidurinė mokykla, rengusi pedagogus Mažosios Lietuvos mokykloms. 1819 m. seminarijai suteiktos valdinės mokyklos teisės. Į ją buvo priimami tik vyrai, po 25-30 kasmet, baigusieji parapines mokyklas ir 2 m. (vėliau 3 ar 4 m.) mokęsi parapijose veikiančiuose parengiamuosiuose kursuose. Mokslas truko 3-4 metus. Dauguma seminaristų buvo lietuvininkai, iki 1818 m. daugiausia našlaičiai ir neturtingų tėvų vaikai, valstybės lėšomis išlaikomi internate.

XIX a. pirmoje pusėje buvo mokoma remiantis J. H. Pestalocio pradinio ugdymo metodikomis ir A. Dystervego pedagogų rengimo idėjomis. Vėliau įsigalėjo pietizmo ir Prūsijos vokiečių nacionalistinė ideologija. Buvo mokoma vokiečių kalba, iki 1882 m. kaip dalykas dėstyta ir lietuvių kalba. Rektoriais dirbo ir lietuvininkai J. Romeikis (1891–1898 m.) ir Valteris Tomušaitis (1898–1904 m.). Iki 1911 m. seminarija parengė 2208 mokytojus, iki 1926 m. ją baigė 2 385 absolventai.

Karalienės mokytojų seminarija turėjo bažnyčią, biblioteką (1875 m.apie 31 000 tomų), mokomąjį sodą ir bityną. Jos auklėtiniai daug nuveikė puoselėdami Mažosios Lietuvos sodininkystę ir bitininkystę. Pedagoginę praktiką būsimieji mokytojai atlikdavo Povyliškių kaimo pavyzdinėje triklasėje mokykloje. 1882 m. įsteigus Ragainės ir Įsruties, o 1900 m. ir Klaipėdos mokytojų seminarijas, Karalienės mokytojų seminarijos reikšmė sumažėjo.

## Auklėtiniai
Seminariją baigė žymūs Mažosios Lietuvos lietuvių raštijos ir spaudos darbuotojai: Fridrichas Bajoraitis, Ferdinandas Augustas Borkas, Adomas Einaras, Albertas Fiulhazė, Johanas Ferdinandas Kelkis, Kristupas Kropaitis, Vilhelmas Kučius, Jurgis Meškaitis, Endrikis Radžiūnas, Robertas Rudaitis, Mikelis Šapalas, Erdmonas Šesnakas, Jonas Urbonas, Jonas Greičius, Karlas Josukas, Ermanas Juška, Kristupas Kūmutaitis, Richardas Ožaitis, Kristupas Piečaitis, Julius Pričkaitis, Mauras Pucas, Augustas Šalna, Augustas Šimanskis, Augustas Varnaitis,Vilhelmas Zingeris, Vilhelmas Matulis ir kiti.

## Šaltiniai
Ašarų liauka

**Ašarų liauka** () – migdolo formos porinė liauka, gaminanti ašaras. Ašarų funkcija – drėkinti ir valyti akis, jos pasižymi baktericidinėmis savybėmis. Abiejose akiduobėse, virš išorinio akies kampučio, yra po vieną ašarų liauką.

Įprastai per ašarų liauką yra išskiriama 0,5-1,0 ml ašarų.

## Ašarų aparato sandara
Ašarų liaukoje išskiriama didesnė *akiduobinė dalis* (*pars orbitalis*) ir mažesnė, arčiau akies esanti *vokinė dalis* (*pars palpebralis*). Ašaros iš liaukos nuteka 5-7 kanalėliais, kaupiasi tarp viršutinio voko ir akies obuolio junginės, ir išteka į akį pro *ašarų akutes* (*puncta lacrimalis*). Ašarų akutės yra vidiniame akies kamputyje, viena ant viršutinio voko, kita ant apatinio. Iš akies ašarų perteklius suteka į *ašarų maišelį* (*saccus lacrimalis*), o iš jo – į *ašarinį nosies kanalą* (*ductus nasolacrimalis*).

## Šaltiniai
Sekrecija

*Straipsnis apie biologinių organizmų funkciją. Apie geologinius darinius žr. [[sekrecijos]]*

**Sekrecija** – medžiagų gamybos ir išskyrimo iš ląstelių procesas. Sekrecija nuo šalinimo skiriasi tuo, kad išskiriamos medžiagos atlieka išskiriančiajam organizmui naudingas funkcijas, o šalinimo atveju išskiriamos atliekos.

Daugialąsčių organizmų kai kurios ląstelės prisitaikiusios sekrecijai. Jos gali gaminti fermentus, hormonus, įvairias apsaugines medžiagas ir daug kitų produktų. Tokios ląstelės dažnai būna susitelkusios į liaukas. Vidaus sekrecijos (endokrininės) liaukos išskiria savo produktus į kraują. Išorinės sekrecijos liaukos išskiria produktus arba į organizmo išorę, arba į kūno ertmes (pvz., į virškinamąjį traktą).
Simas Karaliūnas

**Simas Karaliūnas** (1936 m. sausio 20 d. Vaineikiuose, Joniškio valsčius – 2015 m. lapkričio 28 d. Vilniuje) – Lietuvos kalbininkas, habilituotas humanitarinių mokslų daktaras, profesorius.

## Biografija

1956 m. baigė Joniškio 1-ąją vidurinę mokyklą. 1961 m. Vilniaus universiteto Istorijos Filologijos fakultete baigė lietuvių kalbą ir literatūrą. Nuo 1962 m. dirbo Lietuvių kalbos institute pradžioje jaunesniuoju, vėliau vyresniuoju ir vyriausiuoju mokslo darbuotoju. 1967 m. apgynė kandidato (nostrifikuotą daktaro) disertaciją „Kai kurie baltų ir slavų kalbų seniausiųjų santykių klausimai“, 1987 m. – habilituoto daktaro disertaciją „Baltų kalbų struktūrų bendrybės ir jų kilmė“.

1962–1995 m. dirbo Lietuvių kalbos institute (iki 1990 m. Lietuvių kalbos ir literatūros institutas). Nuo 1996 m. Vytauto Didžiojo universiteto Humanitarinių mokslų fakulteto dėstytojas, 1996–2003 m. lietuvių kalbos katedros vedėjas, nuo 1999 m. profesorius. Stažavosi Anglijoje, Bulgarijoje, Islandijoje, Suomijoje, Švedijoje. Tarptautinės baltistų draugijos International Saga Society Baltų – slavų komisijos prie Tartptautinio slavistų komiteto narys, žurnalų „Baltistica“, „Linguistica Baltica“ (leidžia Jogailos universitetas Krokuvoje), „Darbai ir dienos“ (leidžia Vytauto Didžiojo universitetas), „Baltu filoloģija“ (leidžiamas Rygoje) redakcinių kolegijų narys.

## Mokslinė veikla
Daugiausia tyrė baltų ir slavų kalbų bendrybes ir skirtumus, veiksmažodžio istorijos ir sociolingvistikos problemas. Paskelbė mokslinių straipsnių iš baltų kalbų istorinės fonetikos ir gramatikos, istorinės leksikologijos, etimologijos, kalbų kontaktų. Iš vokiečių k. išvertė E. Frenkelio knygą „Baltų kalbos“ (1969 m.).

## Bibliografija
* Kai kurie baltų ir slavų seniausiųjų santykių klausimai, Vilnius, 1968 m.
* (vertimas) Frenkelis Ernstas. Baltų kalbos (Baltų kalbotyros įvadas), Vilnius, 1969 m.
* Iš lietuvių kalbos -jo-kamienių veiksmažodžių istorijos (*uo* šaknies vokalizmo tipas), Lietuvių kalbotyros klausimai, XIV, 1973 m. 7-150.
* Baltų kalbų struktūrų bendrybės ir jų kilmė, Vilnius, 1987 m.
* Kalba ir visuomenė: Psichosociologiniai ir komunikaciniai kalbos vartojimo bruožai, Vilnius, 1997 m.
* Baltų praeitis istoriniuose šaltiniuose, Vilnius, Lietuvių kalbos institutas, d. 1, 2004 m., T. 2. 2005 m. ISBN 9986-668-69-7
* Baltų etnonimai, Vilnius, Lietuvių kalbos institutas, 2015 m. ISBN 9786094111501

## Įvertinimas
* 2006 m. Lietuvos mokslo premija

## Literatūra
* Algirdas Sabaliauskas. Lietuvių kalbos tyrinėjimo istorija, d. 2, Vilnius, 1982 m.

## Šaltiniai
Benevento mūšis

**Benevento mūšis** (275 m. pr. m. e.) – paskutinis mūšis tarp Pyro Epyriečio pajėgų (be sąjungininkų samnitų) ir Romos konsulo Manijaus Kurijaus Dentato legionų. Jis vyko prie Benevento, pietų Italijoje ir buvo svarbus po to buvusiai romėnų ekspansijai.

Pyrą susilpnino karas Sicilijoje ir anksčiau buvusi „Pyro pergalė“ (Askulo mūšis). Nors mūšis baigėsi lygiosiomis, Pyras nusprendė nutraukti karą ir išvyko iš Italijos. Todėl daugelis šiuolaikinių šaltinių neteisingai teigia, jog Pyras pralaimėjo mūšį. Išvykus Pyrui samnitai galiausiai buvo užkariauti, o po trejų metų krito visa Didžioji Graikija.

Tikslus dalyvavusių karių skaičius nežinomas. Prieš mūšį epyriečių pajėgos buvo išblaškytos, o romėnai sugebėjo išgasdinti dramblius ir šie pradėjo trypti epyriečius.

Nors romėnai nė karto nenugalėjo Pyro jie laimėjo sekinantį karą prieš geriausią to meto ir vieną iš geriausių Antikos generolų. Po to Roma tapo viena iš svarbiausių jėgų Viduržemio jūros regione. Mūšiai su Pyru parodė romėnų legionų pranašumą prieš makedoniečių falangą, nes šie buvo mobilesni. Po to helenistinis pasaulis nebeturėjo tokio gero generolo kaip Pyras pasipriešinti romėnams.
Guopstos (Vilnius)

**Guopstos** – kaimas Vilniaus rajono savivaldybėje.

## Geografija

Į šiaurę nuo kaimo telkšo Guopsto ežeras, iš kurio kildinamas kaimo pavadinimas. Apie 450 m į rytus telkšo Ilgučio ežeras. Už 100 m į vakarus yra Trakų rajonas ir magistralė .

## Gyventojai

## Šaltiniai
Lietuvos laisvės kovos sąjūdis

**Lietuvos Laisvės Kovos Sąjūdis** (LLKS) – Lietuvos pasipriešinimo sovietiniam okupaciniam režimui karinė politinė organizacija, visos Lietuvos partizanų organizacijos pavadinimas nuo 1949 m. vasario 2 d. Siekė atkurti Lietuvos valstybės nepriklausomybę. LLKS apėmė Dainavos, Tauro, Didžiosios kovos, Vyties, Prisikėlimo, Kęstučio partizanų apygardas ir kovodama egzistavo iki 1956 m., kol buvo sunaikinta SSRS reguliarios kariuomenės bei saugumo dalinių.

## Pokario metais

Pavadinimas „Lietuvos Laisvės Kovos Sąjūdis“ buvo patvirtintas pirmame Lietuvos partizanų vadų suvažiavimo, vykusio 1949 m. vasario 2-22 d. Minaičiuose (Šiaulių apskr., dabar – Radviliškio r.) Stanislovo Mikniaus sodyboje įrengtame Prisikėlimo apygardos vado Leonardo Grigonio – Užpalio bunkeryje, posėdyje. 

Kituose vadų suvažiavimo posėdžiuose buvo sudaryta LLKS vadovybė, svarstoma sąjūdžio politinė programa, ginkluotojo pasipriešinimo programa, taktika, sąjūdžio politinė, ideologinė, organizacinė ir kita veikla, LLKS statutas, partizanų uniformos, pareigų ir laipsnių ženklai ir kt. Priimti kreipimaisi į sąjūdžio dalyvius ir kitus Lietuvos gyventojus. LLKS Tarybos prezidiumo pirmininku išrinktas Jonas Žemaitis-Vytautas, suteikiant jam generolo laipsnį. LLKS Tarybos prezidiumui jis vadovavo iki pat suėmimo 1953 m. Vyriausiosios vadavietės bunkeryje.

1949 m. vasario 25 d. LLKS Tarybos prezidiumo nutarimu įkurtas LLKS Vyriausiosios vadovybės spaudos organas „Prie rymančio Rūpintojėlio“, kuris buvo leidžiamas iki 1953 m.

## Nepriklausomybės metais

Lietuvos laisvės kovos sąjūdis atkurtas 1990 m. LLKS nariu gali būti kiekvienas Lietuvos pilietis, dalyvavęs ginkluotame pasipriešinime, neišdavęs Lietuvos okupacijų metais, pripažįstantis LLKS įstatus ir dalyvaujantis jo veikloje. LLKS telkia savo gretose ir rėmėjus. LLKS būstinė yra Kaune, Mickevičiaus 19, Karininkų Ramovėje.

LLKS Prezidiumo pirmininku yra išrinktas karys savanoris, Vyčio kryžiaus III laipsnio kavalierius, dim.plk. Jonas Čeponis. Štabo viršininku išrinktas karys savanoris, Vyčio kryžiaus kavalierius, dim. mjr. Vytautas Balsys-Uosis.

## Šaltiniai

*Lietuvos Laisvės Kovos Sąjūdis (LRS, tikrinta 2013-11-17)
*Įvykių seka (LRS, tikrinta 2013-11-17)
*Lietuvos Laisvės Kovos Sąjūdis  (KAM, tikrinta 2013-11-17)
Kvangas

**Kvangas** (, ) – upė Angoloje ir Kongo Demokratinėje Respublikoje; Kasajaus (Kongo baseinas) kairysis intakas. Prasideda Lundos plynaukštėje. Teka į šiaurę plačiu ir giliu slėniu, sudaro slenksčius ir krioklius. Įteka į Kasajų netoli Bandundu miesto.

Pagrindinis intakas – Kvilu (dešinysis). Žvejyba. Upė laivuojama 307 km nuo žiočių (iki Kingušio slenksčių) bei vidurupio ruožuose.

## Šaltiniai
Albinas Karalius

**Albinas Karalius** (1910 m. rugsėjo 23 d. Virbalyje – 1946 m. vasario 18 d. Vilniuje) – Lietuvos kariuomenės karininkas, Lietuvos pasipriešinimo sovietiniam okupaciniam režimui veikėjas.

## Biografija

1930 m. baigė Kauno karo mokyklą, 1939 m. – Aukštosios karo mokyklos Generalinio štabo skyrių. 1930–1939 m. pėstininkų dalinių, 1939–1940 m. 2-osios pėstininkų divizijos štabo karininkas.

TSRS okupavus Lietuvą 1940–1941 m. Raudonosios armijos 29-ojo teritorinio šaulių korpuso 179-osios divizijos 234-ojo pulko štabo viršininko pavaduotojas. Kilus TSRS-Vokietijos karui iš Raudonosios armijos pasitraukė.

Iki 1941 m. pabaigos – Lazdijų apskrities policijos vadas, 1941–1944 m. Vilniaus policijos mokyklos viršininkas.

Nuo 1944 m. kovo Lietuvos laisvės armijos Vilniaus apygardos štabo Operatyvinio skyriaus viršininkas, nuo 1944 m. rugpjūčio mėn. Šiaulių karinės apygardos vadas. Parengė apygardos struktūros ir operatyvinius planus. Žemaitijoje organizavo LLA partizanus. 1945 m. balandžio mėn. pradžioje Kaune atnaujino ryšius su LLA vadu A. Eidimtu, parengė organizacijos vadovybės atkūrimo planą.

1945 m. balandžio 9 d. NKVD suimtas. 1945 m. liepos mėn. karo tribunolo nuteistas mirti. Sušaudytas. Palaikai rasti buvusio Tuskulėnų dvaro teritorijoje (dab. Tuskulėnų rimties parkas).

2000 m. pulkininkas, po mirties.

## Įvertinimas
* 2000 m. Vyčio Kryžiaus ordino Karininko kryžius, po mirties. 

## Šaltiniai
Balys Karalius

**Balys Karalius** (1931 m. sausio 2 d. Vilkakiemyje, Žaslių valsčiuje – 2005 m. vasario 5 d. Akademijoje, Kėdainių rajono savivaldybėje) – Lietuvos agronomas, biomedicinos mokslų daktaras.

## Biografija
1955 m. baigė Lietuvos žemės ūkio akademiją. 1964 m. žemės ūkio mokslų kandidatas. 1955–1963 m. Lietuvos žemės ūkio akademijos dėstytojas. 1963–1992 m. dirbo Lietuvos žemdirbystės institute.

## Mokslinė veikla
Mokslinių tyrimų sritis – mineralinė augalų mityba ir linų agrotechnika.

## Bibliografija
* Specializuotas linų krypties ūkis, 1964 m.
* Vienarūšių linų išauginimas, 1967 m.
* Orientacinis agrocheminių darbų kalendorius, su kitais, 1988 m.

## Šaltiniai
Šavašai

**Šavašai** – viensėdis Zarasų rajono savivaldybės pietvakariuose, šalia kelio , Šavašos upelio ir Šavašo ežero.

## Istorija

XIX a. Šavašų palivarkas priklausė Antalieptės valsčiui, buvo 65 deš. žemės, ežerėlis. Šavašų palivarką įsigiję medicinos mokslų daktaro Vlado Kviklio tėvai. Išliko medžiais apsodinta alėja.

## Gyventojai

### Žymūs žmonės
* Šavašuose gimė pedagogas, visuomenės veikėjas Mečislovas Kviklys (1902–1942).
* Šavašuose gimė gydytojas higienistas, medicinos daktaras, publicistas, redaktorius Vladas Kviklys (1908–1985).

## Šaltiniai
Jorubų kalba

**Jorubų kalba** – Nigerio-Kongo kalbų šeimos dialektų grupė, vartojama ~25 mln. žmonių Vakarų Afrikoje, daugiausia pietvakarių Nigerijoje, Benine ir Toge. Tai gimtoji kalba jorubams, taip pat vartojama kitų regiono tautų.

XVII a. jorubų kalba buvo užrašoma Adžamio raštu, pagrįstu arabų rašto sistema. Dabar naudoja lotynišką raidyną. Yra bendrinė jorubų kalba, pagrįsta Ojo ir Ibadano dialektais.

## Nuorodos
* 
*
Gediminas Karalius

**Gediminas Karalius** (g. 1942 m. balandžio 27 d. Kaune) – Lietuvos skulptorius.

## Biografija
1970 m. baigė Lietuvos dailės institutą. 1969–1974 m. dėstė M. K. Čiurlionio meno mokykloje-internate. Nuo 1989 m. – Lietuvos dailės instituto (nuo 1990 m. Vilniaus dailės akademija) dėstytojas, 1989–1991 m. Vaizduojamosios dailės fakulteto dekanas, 1991–1995 m. akademijos prorektorius studijoms, 1996–2000 m. Skulptūros katedros vedėjas, nuo 1995 m. profesorius. Nuo 1994 m. dailininkų grupės „24“ narys.

## Kūryba
Kuria dekoratyvines skulptūras („Rytas“, Vilnius, 1975 m., „Skrydis“, Druskininkai, 1977 m., „Polėkis“, Juknaičiai, 1985 m., fontanas Nepriklausomybės aikštėje Vilniuje 1987 m., „Suolas“, Švarcenau, Austrija, 1993 m., „Legenda / Geležinis vilkas“, Vilnius 1995 m.), paminklus (Tuskulėnų koplyčia-kolumbariumas, 2004 m.), mažąją plastiką („Pantomima“ 1974 m., „Vaisius“ 1975 m., „Šaukštas“ 1977 m., „Nueinanti“ 1979 m.). Sukūrė 50 Lt kolekcines monetas (V. Kudirkos 100-osioms mirties metinėms, 1999 m., K. Semenavičiaus veikalo „Didysis artilerijos menas“ išleidimo 350-osioms metinėms ir Lietuvos nepriklausomybės atkūrimo 10-mečiui, abi 2000 m.).

Kūryboje naudoja raudonmedį, ąžuolą, bronzą, varį, vienas pirmųjų lietuvių skulptūroje ėmė taikyti polichromiją ir skirtingų medžiagų derinius. Kūriniams būdingas metaforiškumas, transformuoti ir savitai įprasminti natūros vaizdai, raiški kompozicija. Nuo 1970 m. dalyvauja parodose Lietuvoje ir užsienyje (Latvijoje 1972 m., 1980 m., Vokietijoje 1983 m., Austrijoje, Švedijoje, Estijoje, visos 1989 m., Lenkijoje 1996 m.). Individualios parodos surengtos Vilniuje 1990 m., 1991 m. Kūrinių turi Lietuvos dailės muziejus.

## Įvertinimas
* 1991 m. Lietuvos nacionalinė kultūros ir meno premija

## Šaltiniai
Stipriai Kitaip

**Stipriai kitaip** – avangardo grupė iš Vilniaus, susikūrusi 2007 vasarą. Jos visi nariai taip pat dalyvauja grupės Suicide DJs veikloje. 2008 m. išleido albumą pavadinimu „Prastos kokybės nuoširdūs įrašai“.

## Nariai

* Vidas Bareikis – vokalas, klavišiniai
* Ainis Storpirštis – vokalas, klavišiniai
* Pranas Dapšauskas – trombonas

## Diskografija

* Prastos kokybės nuoširdūs įrašai, 2008 m. (mp3, demo)
* Prastos kokybės nuoširdūs įrašai, 2008 m. (CD)
* Itališki kaprizai klasikinei gitarai, 2010 m. (mp3, demo)
Patogenas

**Patogenas** (arba ***ligos sukėlėjas***) – biologinis veiksnys, sukeliantis ligą. Patogenais gali būti bakterijos, virusai, grybai, pirmuonys.

Daugelis organizmų turi naturalią gynybą prieš patogenus – imuninę sistemą. Padėti apsisaugoti nuo patogenų gali ir simbiontinės bakterijos – natūrali mikroflora. Tačiau jei pažeidžiama imuninė sistema (pvz., ŽIV) arba sunaikinama mikroflora (pvz., naudojant antibiotikus), organizmas tampa lengvai pažeidžiamas patogenų.

Šiuolaikinėje medicinoje yra daug būdų kovoti su patogenais – antibiotikai, vakcinos, fungicidai ir t. t. Be to, geros sanitarinės sąlygos trukdo patogenams plisti. Dėl to daug mažiau žmonių miršta nuo ligų, tačiau visiškai išnaikinti ligų nepavyksta, nes ligų sukėlėjai greitai dauginasi ir todėl sparčiai evoliucionuoja, tampa atsparūs gydymui. Nuo kai kurių ligų, pavyzdžiui, AIDS, vaistų dar nerasta. Mažai tikėtina, kad žmonijai kada nors pavyks įveikti visas ligas, nes tokiu atveju žmonija taptų laisva niša, kurios niekas neeksploatuoja, ir anksčiau ar vėliau ją vėl kas nors užimtų.

Ekologiniu požiūriu patogenai yra svarbūs, nes vykdo natūralią atranką, kurios metu išlieka atspariausi, sveikiausi individai. Kai kurie ligų sukėlėjai panaudojami kenkėjų biologinei kontrolei. Taip, panaudojant miksomos virusą, buvo sumažinta triušių populiacija Australijoje, dariusi didžiulę žalą vietinei gamtai.
Vincas Karalius (1864)

**Vincas Karalius** (1864 m. gegužės 11 d. Asiūkliai, Balbieriškio valsčius – 1944 m. spalio 13 d. Čikaga) – JAV lietuvių visuomenės veikėjas, leidėjas.

## Biografija
Mokėsi Veiverių mokytojų seminarijoje. 1889 m. atvyko į JAV. Čia turėjo siuvyklą, spaustuvę. 1896–1898 m. leido (1896 m. ir redagavo) laikraštį „Kardas“, 1898 m. jo priedą žurnalą „Galybė“, 1904–1907 m. Brukline su K. Jankumi – savaitraštį „Spindulys“, jo redaktorius. Dalyvavo Lietuvių mokslo draugystės ir Susivienijimo lietuvių Amerikoje veikloje. Išleido J. Šliūpo „Išganymas vargdienio“ (1897 m.) ir kitų autorių knygų. Bendradarbiavo JAV lietuvių leidiniuose „Vienybė Lietuvninkų“, „Galybė“, „Naujoji draugija“, „Spindulys“ ir kt. 

## Šaltiniai
Heraklėjos mūšis

**Heraklėjos mūšis** įvyko tarp Romos konsulo Publijaus Valerijaus Levino legionų ir Pyro Epyriečio vadovaujamų Epyro, Taranto, Turių, Metaponto ir Heraklėjos pajėgų.

## Mūšis
Pyras nežygiavo prieš Romą, nes laukė pastiprinimo iš sąjungininkų. Kai jis suprato, jog pagalba neatvyks, nusprendė kautis prie Sinio upės esančioje lygumoje tarp Pandozijos ir Heraklėjos. Pyras užėmė pozicijas ir laukė. Prieš mūšį jis pasiuntė diplomatus pas Romos konsulą, siūlydamas tarpininkauti konflikte tarp Romos ir pietų Italijos gyventojų. Jis pažadėjo, jog graikai pripažins jį teisėjumi ir to paties reikalavo iš Romos. Romėnai atmetė pasiūlymą ir įkūrė stovyklą dešinėje Sinio upės pusėje.

Nežinoma, kiek karių Pyras paliko Tarento mieste, bet Heraklėjoje jis tikriausiai turėjo 25–35 tūkst. karių. Jis įsitaisė kairėje upės pusėje, tikėdamasis, jog romėnams iškils sunkumų persikelti ir jam liks daugiau laiko pasiruošti puolimui. Jis įtaisė lengvuosius pėstininkus prie upės, kad šie praneštų kada romėnai kelsis, nes tikėjosi pirmiausia juos užpulti su kavalerija ir drambliais. Valerijus Levinas turėjo apie 30 tūkst. karių. Tai pirmas kartas, kai istorijoje susidūrė romėnų legionai ir makedoniečių falanga.

Auštant romėnai pradėjo keltis, o jų kavalerija užpuolė kraštuose buvusius lengvuosius pėstininkus ir privertė bėgti. Pyras sužinojo, kad romėnai keliasi ir pasiuntė prieš juos Makedonijos ir Tesalijos raitelius, kurie sutrikdė romėnų rikiuotę ir atsitraukė. Pyro lankininkai pradėjo šaudyti, o falanga – pulti. Falangos linija buvo beveik tokio pat ilgio kaip puolančių romėnų rikiuotė.

Falanga puolė septynis kartus, bet neperskrodė legiono. Romėnai irgi puolė septynis kartus, bet be rezultato. Vienu metu mūšis buvo toks aršus, jog Pyras susikeitė šarvais su savo sargybiniu, kad graikai nesuprastų, kad jis žuvo ir neprarastų noro kautis. Po to sargybinį nužudė ir pasklido kalbos, jog Pyras žuvo. Jo pajėgos sudvejojo ir romėnai garsiai rėkdami mėgino pakreipti mūšio eigą. Supratęs akimirkos svarbą, Pyras nusiėmė šalmą ir prajojo prieš savo vyrų gretas. Po to mūšis vėl tapo aršus.

Nepelnydamas pranašumo, Pyras nusprendė panaudoti dramblius, laikytus rezerve. Romėnų raiteliai kėlė per didelę grėsmę Pyro sparnams. Išsigandę romėnų žirgai pasiuto ir sutrikdė legionų gretas. Po to Pyras prieš juos pasiuntė Tesalijos raitelius ir mūšis buvo laimėtas. Romėnai atsitraukė kitapus upės. Tai viena pirmųjų Pyro pergalių prieš romėnus.
Sent Luisas

**Sent Luisas** () – miestas centrinėse JAV, Misūrio valstijoje, netoli Misisipės ir Misūrio upių santakos. 319,2 tūkst. gyventojų (2010 m.). Upių uostas, svarbus prekybinis ir finansinis centras. Aviacijos, elektronikos, chemijos, maisto, automobilių gamybos pramonės centras. Mieste įsikūrusios tokių firmų kaip DaimlerChrysler, General Motors, Monsanto, McDonnell Douglas, Boeing Phantom Works, Energizer Holdings, Emerson Electric gamyklos. Pagrindiniai miesto universitetai: Sent Luiso ir Sent Luiso Vašingtono. Yra Laberto-Sent Luiso tarptautinis oro uostas.

Vienas svarbiausių miesto simbolių – Vartų arka. Yra romaninio stiliaus bazilika.

## Istorija

Sent Luisą 1764 m. įkūrė prancūzai ir pavadino Prancūzijos karaliaus Liudviko IX garbei.

## Sportas

1904 m. mieste vyko III vasaros olimpinės žaidynės.

NHL lygoje žaidžia Sent Luiso „Blues“ ledo ritulio komanda.
Oliver James

**Oliveris Džeimsas** (*Oliver James*, g. 1980 m. birželio 1 d., Oteršo, Saris, Anglija) – aktorius, muzikantas, dainininkas ir dainų autorius.
                                 

## Karjera
liveris Džeimsas baigė Gildfordo vaidybos mokyklą. Pirmą kartą jis ekrane pasirodė 2002 metais filme *[[School's Out]]*. Ten atliko tik pagalbinį vaidmenį. Jau 2003 metais Oliveris filmavosi filme *[[The Afternoon Play]]* ir prisijungė prie grupės „Boy band“, kurią prodiusavo Saimonas Faleris. Kai jis paliko grupę jam buvo pasiūlyta filmuotis su aktore Amanda Bains amerikiečių romantinėje komedijoje *[[What a Girl wants]]*. Jo dainos „Long Time Coming" ir „Greatest Story Ever Told" buvo šio filmo garso takeliai. Kitas Oliverio Džeimso vaidmuo buvo filme *[[Raise Your Voice]]*, kuriame jis filmavosi kartu su aktore ir dainininke Hilari Daf. 2006/2007 metais jis filmavosi TV seriale *[[Innocence Project]]*. 2009 m. Oliveris vaidino filme \\Without a Paddle: Nature's Calling''.

## Filmografija

* 2009 – Without a Paddle: Nature’s Calling …. Ben
* 2006/2007 – The Innocence Project …. Nick Benitz
* 2004 – Raise Your Voice …. Jay Corga
* 2003 – What a Girl Wants …. Ian Wallace
* 2003 – The Afternoon Play …. Dave
* 2002 – School’s Out …. Dean
Drambuie

**Drambuie** – medaus ir žolelių skonio škotiško viskio likeris (40% stiprumo), gaminamas iš išlaikyto viskio, pagardinto žolelėmis ir prieskoniais. Jaučiamas šafrano, medaus, anyžio, muskato ir žolelių skonis.

*Drambuie* gaminamas Broksberne (*Broxburn*) (Škotija). Jis geriamas neskiestas, su ledu arba maišomas į kitus gėrimus, pvz., kokteilius. *Drambuie* geriamas ir liepsnojantis.

## Pavadinimas
Žodis *Drambuie* kilęs iš škot.gėl. frazės *dram buidheach* 'gėrimas, kuris patenkina'. Teigiama, kad žodis sugalvotas 1893 m. Broudfordo užeigoje ().

## Istorija
Po *Culloden* mūšio 1746 m. Stiuartų dinastijos princas Čarlis Edvardas Stiuartas () pabėgo į Skajaus salą (). Čia jį priglaudė kapitonas Džonas Makinonas () iš Makinonų klano. Legenda teigia, kad princas atsidėkodamas jam atidavė vertingą gėrimo receptą (dalis istorikų teigia, kad ši istorija sugalvota tam, kad išpopuliarinti gėrimą).

Pasakojama, kad XIX a. pabaigoje Makinonas perdavė receptą Džeimsui Rosui (). Dž. Rosas laikė Broudfordo viešbutį Skye saloje, tad jis ėmė pagal receptą gaminti gėrimą, kurį patobulino, ir pardavinėti vietiniams savo klientams. Vienas iš šių klientų ir sugalvojo pavadinimą. Dž. Rosas ėmė šį gėrimą pardavinėti vis plačiau, net Prancūzijoje ir JAV. Vėliau gėrimas buvo užpatentuotas Londone.

Rosas mirė jaunas, todėl jo našlė XX a. pradžioje vėliau receptą pardavė kitai Makinonų šeimai. Nuo tada gėrimą ėmė gaminti Makinonai.

Edinburge komercinis *Drambuie* pardavimas prasidėjo 1910 m., tada pardavė 12 dėžių. 1916 m. *Drambuie* buvo pradėtas tiekti D. Britanijos daliniams įvairiose pasaulio vietose.

## Šaltiniai
Primera División (Peru)

**Primera División Peruana** ('Peru pirmasis divizionas') – aukščiausia Peru futbolo lyga. Lygą prižiūri Peru futbolo federacija. Varžybos žaidžiamos nuo vasario iki gruodžio mėn.

## Istorija
Varžybos organizuojamos nuo 1912 m. Tarp 1912 m. ir 1927 m. vyko neoficialios, o nuo 1928 m. rengiamos oficialios futbolo varžybos.

1951 m. tapo profesionalia lyga.

2008 m. sezono gale buvo panaikinta *[[Apertura ir Clausura|Apertura]]* ir *[[Apertura ir Clausura|Clausura]]*.

## Dabartinės komandos

2023 m. sezono komandos:

## Sezonai

### Mėgėjų era

### Profesionalų era

## Taip pat skaitykite
* Peru nacionalinė rinktinė
* Segunda División arba Liga 2 – Antrasis divizionas (II)

## Išnašos

## Nuorodos
* Liga 1 oficiali svetainė
* Čempionų sąrašas pagal RSSSF
* RSSSF duomenų bazė (arch.)
Glayva

**Glayva** () – škotiškas sodriai auksaspalvis likeris, gaminamas Edinburgo priemiestyje Leite (), *Whyte and Mackay Ltd*.  Likerio pavadinimas kilęs iš suanglinto škot. gėlų pavadinimo *Glè Mhath* 'labai geras'.

## Istorija

Glayva pirmąkart pagamintas ir parduotas 1947 m. vyno ir viskio prekiautojo Ronald Morrison.

## Gamyba
Gaminamas iš išlaikyto škotiško viskio su anyžiumi, gvazdikėliais, žolelėmis, viržių medumi, mandarinais, kitais citrusiniais vaisiais, migdolais.

## Išnašos

## Nuorodos
* Oficiali Glayvos svetainė
Rygos juodasis balzamas

**Rygos juodasis balzamas** () – tradicinis Latvijos žolelių balzamas, gaminamas įvairius natūralius ingredientus maišant į spiritą. Gėrimas 45 % (tūrio) stiprumo. Geriamas grynas, su ledu, maišytas su degtine, šnapsu, akvavita, toniku, pilamas į arbatą, kavą, juodųjų serbentų sultis ir kt. Su juoduoju balzamu daromi kokteiliai. Kartais ju užpila ant ledų. Juodasis balzamas yra juodas ir labai kartus, bet su jaučiamu saldumu.

Rygos juodąjį balzamą gamina AB „Latvijas Balzams“. Tradicinį receptą sukūrė Abrahamas Kunzė (*Abraham Kunze*), Rygoje gyvenęs vaistininkas.

## Sudėtis
Balzamo gardžio pagrindas yra mišinys iš 24 skirtingų ingredientų (žiedų, pumpurų, sulčių, šaknelių, aliejų, uogų). Ingredientų pavyzdžiai – liepžiedžiai, beržų pumpurai, Peru balzaminis aliejus, konjakas, avietės, mėlynės, bruknės, imbieras, natūralus medus.
Gėrimas gaminamas ąžuolo statinėse. Pardavinėjamas rankų darbo keraminiuose buteliuose. Juodo balzamo kokybė per daugelį metų patvirtinta tarptautinių mugių medaliais (virš 30).

Rygos juodasis balzamas naudojamas liaudies medicinoje kaip priemonė nuo persišaldymo ir virškinimo problemų. Pagal legendą imperatorė Jekaterina, lankiusi Latviją ir vizito metu susirgusi, pasveiko gydoma juoduoju balzamu.

## Nuorodos
* Latvijas Balzams
Nigerio delta

**Nigerio delta** – tankiai gyvenamas regionas pietų Nigerijoje, sutampantis su Nigerio upės delta. Užima ~70 000 km², t. y. 7,5 % šalies ploto. Į Nigerio deltą įeina šios valstijos: Deltos valstija, Bailesa, Riversas; kitos priskirtos 2000 m.: Abija, Akva Ibomas, Kros Riveris, Edo, Imo, Ondo. Čia gyvena ~31 mln. gyventojų, priklausantys virš 40 tautybių, iš kurių vyrauja idžai ir igbai.

Nigerio delta yra pasaulinės svarbos naftos gavybos regionas. Čia išgaunama apie 3 mln. barelių naftos per dieną.

## Istorinė Nigerio delta

Istorinė ir geografinė Nigerio delta apima gerokai mažesnę teritoriją nei dabartinė regiono samprata. Ji apytikriai atitinka dabartines Bajelsos, Upių ir Deltos valstijas. Tai – atskiras istorinis Nigerijos ir Benino civilizacijos regionas, kuriame nuo XV a. susiformavo prekybinės valstybės, vykdžiusios prekybą su Vakarų tautomis. Ilgainiui šiam istoriniam regionui prigijo pavadinimas aliejaus upės.

## Taip pat skaitykite
* Vidinė Nigerio delta
Kaindžio tvenkinys

**Kaindžio tvenkinys** () – tvenkinys vakarų Nigerijoje, Nigerio ir Kebio valstijose. Susidarė 1968 m. Kaindžio užtvanka patvenkus Nigerio upę. Užtvanka yra 10 km ilgio ir 65 m aukščio, turi 8 turbinas, kurių galia 760 MW. Dalis pagamintos elektros energijos parduodama Nigerio valstybei.

Tvenkinys, aplinkinės savanos ir galeriniai miškai įtraukti į 1976 m. įkurtą Kaindžio ežero nacionalinį parką.
Irene Khan

**Irene Zubaida Khan** (g. 1956 m. gruodžio 24 d. Dakoje, Rytų Pakistane, dabar Bangladešas) – žmogaus teisių organizacijos „Amnesty International“ generalinė sekretorė. Ji yra septinta šios organizacijos generalinė sekretorė. Taip pat ji yra pirma moteris, pirma azijietė, pirma bangladešietė ir pirma musulmonė užimanti „Amnesty International“ generalinės sekretorės pareigas.

## Ankstesni metai

Khan užaugo gana pasiturinčioje šeimoje, bengalų kalba kalbančiame Rytų Pakistane, kentėjusiame nuo skurdo. Jos vaikystės metais Rytų Pakistane vyko neramumai. Rytų Bengalija su likusia Pakistano dalimi kovojo dėl nepriklausomybės. Šio karo, pavadinto Bangladešo karu, metu išryškėję žmogaus teisių pažeidimai padėjo ne tik iškovoti nepriklausomybę Bangladešui, bet ir suformuoti jaunos aktyvistės Khan pasaulėžiūrą. Būdama paauglė, ji paliko Bangladešą ir persikėlė į mokyklą Šiaurės Airijoje. 2007 metų liepos mėnesį Irene išvyko į Anglijos, Mančesterio Viktorijos universitetą studijuoti teisės. Pabaigusi mokslus Iren Khan persikėlė į JAV, kur prestižinėje Harvardo teisės mokykloje iki baigimo 1978 metais specializavosi tarptautinės teisės ir žmogaus teisių srityse.

## Karjera žmogaus teisių srityje

Baigusi studijas Khan pradėjo vis labiau įsilieti į aktyvią veiklą žmogaus teisių srityje. 1977 metais ji tapo viena iš tarptautinės organizacijos Concern Universal, užsiimančios plėtros bei paramos nepaprastais atvejais organizavimu ir bendradarbiaujančios su organizacija „Children in Crossfire“, steigimo iniciatorių. O žmogaus teisių aktyvistės karjerą moteris pradėjo kartu su Tarptautine teisininkų komisija (ITC) 1979-siais.

1980 metais Irene Khan pradėjo dirbti kartu su Jungtinių Tautų Organizacija. Ji tapo Vyriausiąja komisare pabėgeliams (UNHCR) ir kartu su šia organizacija dirbo 20 metų. 1995 m. ji buvo paskirta kaip Jungtinių tautų pabėgėlių padalinio atstovė vadovauti misijai Indijoje. Taip ji tapo pirmąja jauniausia UNHCR šalies atstove tuo metu.

Per Kosovo krizę 1999-iais, Khan vadovavo UNHCR komandai Makedonijoje. Šis įvykis turėjo didelės įtakos vėliau tais pačiais metais, kai Irene Khan buvo paskirta organizacijos „International Protection“ direktoriaus pavaduotoja.

## Karjera Amnesty International

Prie Amnesty International Irene Khan prisijungė 2001 metais tapdama organizacijos generaline sekretore. Pirmaisiais tarnybos metais ji reformavo Amnesty International atsaką krizinėms situacijoms ir inicijavo pasaulinę kampaniją prieš smurtą prieš moteris.

## Apdovanojimai

Khan pelnė Fordo paramos fondo „Fellowship“ programos apdovanojimą, taip pat 2001 m. kompanijos „Pilkington“ buvo paskelbta „Metų moterimi“. O 2006-iais ji gavo Sidnėjaus „Taikos“ prizą. Po metų, 2007 m. Gento universitete jai buvo suteiktas universitetinis daktaro garbės laipsnis. Ji yra viena iš dviejų žmonių, kurios vardas buvo įrašytas sąrašo viršuje rinkimuose dėl naujo Mančesterio universiteto rektoriaus posto.

## Šaltiniai

## Nuorodos

* Amnesty International - Klausyti moterų: Irene Khan 
* Harvardo teisės mokykla: Irene Khan
* Paklausyti Irene Khan per BBC forumą
Čapal Vadis

**Čapal Vadis** () – viršukalnė rytų Nigerijoje, Tarabos valstijoje, šalia sienos su Kamerūnu. Aukštis 2419 m. Tai aukščiausia Nigerijos ir visos Vakarų Afrikos (jei jai nepriskiriant Kamerūno) vieta. Čapal Vadis įeina į Gaška Gumpti nacionalinį parką.

## Šaltiniai
The Chemical Brothers

**The Chemical Brothers** – anglų elektroninės muzikos grupė. Grupė įkurta 1989 m., ją sudaro du nariai: Tom Rowlands ir Ed Simons. Kartu su „The Prodigy“, Fatboy Slim ir „The Crystal Method“ laikomi big beat žanro pradininkais. 

## Diskogrāfija

### Albumai
**Studijiniai albumai**
* *Exit Planet Dust* (1995)
* *Dig Your Own Hole* (1997)
* *Surrender* (1999)
* *Come with Us* (2002)
* *Push the Button* (2005)
* *We Are the Night* (2007)
* *Further* (2010)
* *[[Born in the Echoes]]* (2015)
* *No Geography* (2019)
* *For That Beautiful Feeling* (2023)

### Singlai

* *Leave Home* (1995)
* *Life is Sweet* (1995)
* *Setting Sun* (1996)
* *Block Rockin' Beats* (1997)
* *Elektrobank* (1997)
* *The Private Psychedelic Reel* (1997)
* *Hey Boy Hey Girl* (1999)
* *Let Forever Be* (1999)
* *Out of Control* (1999)
* *Music:Response* (2000)
* *It Began in Afrika* (2001)
* *Star Guitar* (2002)
* *Come with Us/The Test* (2002)
* *The Golden Path* (2003)
* *Get Yourself High* (2003)
* *Galvanize* (2005)
* *Believe* (2005)
* *The Boxer* (2005)
* *Do It Again* (2007)
* *The Salmon Dance* (2007)
* *Midnight Madness* (2008)
* *Escape Velocity* (2010)
* *Swoon* (2010)
* *Another World* (2010)
* *Container Park* (2011)
* *Go* (2015)
* *Under Neon Lights* (2015)
* *C-H-E-M-I-C-A-L* (2016)
* *Free Yourself* (2018)
* *MAH* (2019)
* *Got to Keep On* (2019)
* *We've Got to Try* (2019)
* *The Darkness That You Fear* (2021)
* *Work Energy Principle* (2021)
* *No Reason* (2023)

## Išnašos

## Nuorodos
Oficiali svetainė
Kiršinas

**Kiršinas** – upė vidurio Lietuvoje; Nevėžio dešinysis intakas. Prasideda Radviliškio rajone, į pietryčius nuo Kubiliūnų kaimo. Teka į šiaurės rytus, rytus Radviliškio rajonu, žemupyje teka Panevėžio rajonu. Upę kerta Jonavos-Šeduvos plentas ir Vilniaus-Klaipėdos geležinkelis. Įteka į Nevėžį 115 km nuo jo žiočių, prie Povilauskų kaimo, netoli pastatytas Kiršino tiltas.

Intakai: Postupis, Gaistupis, Šuoja, Ižupis (kairieji), Palonas (dešinysis).

Aukštupio vaga sureguliuota. Ant upės įrengti 3 tvenkiniai: 2 Baisogalos (38 ha ir 18 ha) bei Sidabravo tvenkinys (30 ha). Prie Kiršino įsikūrusios gyvenvietės: Baisogala, Pakiršinys, Pakiršinėlis, Sidabravas, Birželės, Mickiemė, Balbokėliai.

Upėvardžio spėjama etimologija – *juodas* (plg. prūs. *kirsnan*, , bei ).


Image:Kirsinas 02.jpg|Kiršinas maždaug kilometras iki Nevėžio
Vaizdas:Kirsinas.jpg|Kiršinas Panevėžio rajone


## Šaltiniai
Folk n'Rock

**Folk n’Rock** – trečiasis studijinis folkroko grupės „Žalvarinis“ albumas. Išleistas 2008 m. Sudaro dešimt kūrinių, iš kurių devynios naujos dainos ir vienas kūrinys iš ankstesnio albumo, tačiau atliktas naujai.

## Kūriniai
# „Šermuonėlis“ – 3:34
# „Oi, sesylio“ – 5:50
# „Žaliojoj girelėj“ – 7:26
# „Ožys 2“ – 4:03
# „Krapas“ – 4:45
# „Ulyčia“ – 5:07
# „Čiūtyta“ – 5:48
# „O kas sodely pamigo (genelis)“ – 5:03
# „Tėviškėlė“ – 7:10
# „Teka upelė“ – 13:12

* įrašyta „Tabami“ studijoje, Vilniuje 2007 m. rudenį-2008 m. žiemą.
* muzika: Robertas Semeniukas
* žodžiai: lietuvių liaudies

## Nuorodos
* Albumo recenzija
Kivė

**Kivė** () – upė šiaurės Lietuvoje ir pietų Latvijoje; Vilkijos (Lielupės baseinas) dešinysis intakas. Prasideda Joniškio rajone, Judraičių miške, 4 km į pietryčius nuo Skaistgirio. Teka šiaurės rytų kryptimi, 16 km per Lietuvą, o toliau Latvijos Jelgavos savivaldybe. Įteka į Vilkiją 4 km nuo jos žiočių.

Didžiausii intakai – Trumpė, Žirnupis (kairieji), Lanka (dešinysis). Vidutinis nuolydis Lietuvoje 159&nbsp;cm/km.

Gyvenvietės prie Kivės: Lankaičiai, Alsiai, Trumpaičiai (Lietuva), Kalnruozės (Latvija).

Upėvardis greičiausiai finiškas, kilęs iš ,  'akmuo', nors bandoma ieškoti iš baltiškų sąsajų (*kyvis, kivynas* 'smulkus vandens gyvis, kirmėlytė').

## Šaltiniai
Anglijos futbolas 1992–1993 m.

**[[Anglijos futbolas]] [[1992]]–[[1993]] m.**
*  prasidėjo 1992 m. rugpjūčio 15 d., baigėsi 1993 m. gegužės 11 d.;
* s pirmasis etapas prasidėjo 1992 m. lapkričio 14 d., finalas įvyko 1993 m. gegužės 20 d.;
* s turnyras prasidėjo 1992 m. rugpjūčio 18 d., finalas įvyko 1993 m. balandžio 18 d.

## Čempionatas

Anglijos premjer lyga () buvo aukščiausioji futbolo lyga, pirmenybėse dalyvavo 22 komandos. Čempionais tapo Manchester United. Galutinė lentelė:

## Taurės
### Nacionalinė taurė

Anglijos futbolo taurė () buvo pagrindinis šalies futbolo turnyras, jį organizavo Anglijos Futbolo Asociacija. Arsenal FC tapo nugalėtojais ir iškovojo taurę. Lemiamos sezono kovos:

----

----

----
----

----

----

### Lygos taurė

Anglijos futbolo lygos taurė () buvo klubų varžybos, kuriose varžėsi tik pajėgiausių lygų profesionalūs klubai. Nugalėtojais tapo Arsenal FC. Lemiamos sezono kovos:

----

----

----
----

----

### Supertaurė

Anglijos futbolo supertaurė () buvo trofėjus, dėl kurio varžėsi buvusio sezono Premier lygos nugalėtojai ir FA taurės laimėtojai. Trofėjų iškovojo Leeds United.

## Šaltiniai

## Nuorodos
* England 1991-00 (Claudionicoletti.eu)
* England 1992/93 (Rsssf.org)
* SOCCERWAY
* Foot.dk archyvas (arch.)
Anglijos futbolas 2003–2004 m.

**[[Anglijos futbolas]] [[2003]]–[[2004]] m.**
*  prasidėjo 2003 m. rugpjūčio 16 d., baigėsi 2004 m. gegužės 15 d.
* s turnyras prasidėjo 2003 m. lapkričio 7 d., finalas įvyko 2004 m. gegužės 22 d.
* s turnyras prasidėjo 2003 m. rugpjūčio 13 d., finalas įvyko 2004 m. vasario 29 d.

## Čempionatas

Anglijos premjer lyga () buvo aukščiausioji futbolo lyga, pirmenybėse dalyvavo 20 komandų. Čempionais tapo Arsenal FC. Galutinė lentelė:

|-
!style="background:yellow;"|1
|'''Arsenal'''||38||26||12||0||73||26||47||**90**||
|-
!style="background:white;"|2
|'''Chelsea'''||38||24||7||7||67||30||37||**79**||
|-
!style="background:white;"|3
|'''Manchester United'''||38||23||6||9||64||35||29||**75**||
|-
!style="background:white;"|4
|'''Liverpool'''||38||16||12||10||55||37||18||**60**||
|-
!style="background:white;"|5
|'''Newcastle United'''||38||13||17||8||52||40||12||**56**||
|-
!style="background:white;"|6
|'''Aston Villa'''||38||15||11||12||48||44||4||**56**||
|-
!style="background:white;"|7
|'''Charlton Athletic'''||38||14||11||13||51||51||0||**53**||
|-
!style="background:white;"|8
|'''Bolton Wanderers'''||38||14||11||13||48||56||-8||**53**||
|-
!style="background:white;"|9
|'''Fulham'''||38||14||10||14||52||46||6||**52**||
|-
!style="background:white;"|10
|'''Birmingham City'''||38||12||14||12||43||48||-5||**50**||
|-
!style="background:white;"|11
|'''Middlesbrough'''||38||13||9||16||44||52||-8||**48**||
|-
!style="background:white;"|12
|'''Southampton'''||38||12||11||15||44||45||-1||**47**||
|-
!style="background:white;"|13
|'''Portsmouth'''||38||12||9||17||47||54||-7||**45**||
|-
!style="background:white;"|14
|'''Tottenham Hotspur'''||38||13||6||19||47||57||-10||**45**||
|-
!style="background:white;"|15
|'''Blackburn Rovers'''||38||12||8||18||51||59||-8||**44**||
|-
!style="background:white;"|16
|'''Manchester City'''||38||9||14||15||55||54||1||**41**||
|-
!style="background:white;"|17
|'''Everton'''||38||9||12||17||45||57||-12||**39**||
|-
!style="background:red;"|18
|'''Leicester City'''||38||6||15||17||48||65||-17||**33**||
|-
!style="background:red;"|19
|'''Leeds United'''||38||8||9||21||40||79||-39||**33**||
|-
!style="background:red;"|20
|'''Wolverhampton Wanderers'''||38||7||12||19||38||77||-39||**33**||
|}

## Taurės
### Nacionalinė taurė

Anglijos futbolo taurė () buvo pagrindinis šalies futbolo turnyras, jį organizavo Anglijos Futbolo Asociacija. Manchester United tapo nugalėtojais ir iškovojo taurę. Lemiamos sezono kovos:

----

----

----
----

----

### Lygos taurė

Anglijos futbolo lygos taurė () buvo klubų varžybos, kuriose varžėsi tik pajėgiausių lygų profesionalūs klubai. Nugalėtojais tapo Middlesbrough FC. Lemiamos sezono kovos:

----

----

----
----

----

### Supertaurė

Anglijos futbolo supertaurė () buvo trofėjus, dėl kurio varžėsi buvusio sezono Premier lygos nugalėtojai ir FA taurės laimėtojai. Trofėjų iškovojo Manchester United.

## Šaltiniai

## Nuorodos
* England 2001-10 (Claudionicoletti.eu)
* England 2003/04 (Rsssf.org)
* Foot.dk archyvas (arch.)
* SOCCERWAY
Anglijos futbolas 2004–2005 m.

**[[Anglijos futbolas]] [[2004]]–[[2005]] m.**
*  prasidėjo 2004 m. rugpjūčio 14 d., baigėsi 2005 m. gegužės 15 d.
* s turnyras prasidėjo 2004 m. lapkričio 12 d., finalas įvyko 2005 m. gegužės 21 d.
* s turnyras prasidėjo 2004 m. rugpjūčio 23 d., finalas įvyko 2005 m. vasario 27 d.

## Čempionatas

Anglijos premjer lyga () buvo aukščiausioji futbolo lyga, pirmenybėse dalyvavo 20 komandų. Čempionais tapo Chelsea FC. Galutinė lentelė:

|- 
!style="background:yellow;"|1
|'''Chelsea'''||38||29||8||1||72||15||57||**95**||
|-
!style="background:white;"|2
|'''Arsenal'''||38||25||8||5||87||36||51||**83**||
|-
!style="background:white;"|3
|'''Manchester United'''||38||22||11||5||58||26||32||**77**||
|-
!style="background:white;"|4
|'''Everton'''||38||18||7||13||45||46||-1||**61**||
|-
!style="background:white;"|5
|'''Liverpool'''||38||17||7||14||52||41||11||**58**||
|-
!style="background:white;"|6
|'''Bolton Wanderers'''||38||16||10||12||49||44||5||**58**||
|-
!style="background:white;"|7
|'''Middlesbrough'''||38||14||13||11||53||46||7||**55**||
|-
!style="background:white;"|8
|'''Manchester City'''||38||13||13||12||47||39||8||**52**||
|-
!style="background:white;"|9
|'''Tottenham Hotspur'''||38||14||10||14||47||41||6||**52**||
|-
!style="background:white;"|10
|'''Aston Villa'''||38||12||11||15||45||52||-7||**47**||
|-
!style="background:white;"|11
|'''Charlton Athletic'''||38||12||10||16||42||58||-16||**46**||
|-
!style="background:white;"|12
|'''Birmingham City'''||38||11||12||15||40||46||-6||**45**||
|-
!style="background:white;"|13
|'''Fulham'''||38||12||8||18||52||60||-8||**44**||
|-
!style="background:white;"|14
|'''Newcastle United'''||38||10||14||14||47||57||-10||**44**||
|-
!style="background:white;"|15
|'''Blackburn Rovers'''||38||9||15||14||32||43||-11||**42**||
|-
!style="background:white;"|16
|'''Portsmouth'''||38||10||9||19||43||59||-16||**39**||
|-
!style="background:white;"|17
|'''West Bromwich Albion'''||38||6||16||16||36||61||-25||**34**||
|-
!style="background:red;"|18
|'''Crystal Palace'''||38||7||12||19||41||62||-21||**33**||
|-
!style="background:red;"|19
|'''Norwich City'''||38||7||12||19||42||77||-35||**33**||
|-
!style="background:red;"|20
|'''Southampton'''||38||6||14||18||45||66||-21||**32**||
|}

## Taurės
### Nacionalinė taurė

Anglijos futbolo taurė () buvo pagrindinis šalies futbolo turnyras, jį organizavo Anglijos Futbolo Asociacija. Arsenal FC tapo nugalėtojais ir iškovojo taurę. Lemiamos sezono kovos:

----

----

----
----

----

### Lygos taurė

Anglijos futbolo lygos taurė () buvo klubų varžybos, kuriose varžėsi tik pajėgiausių lygų profesionalūs klubai. Nugalėtojais tapo Chelsea FC. Lemiamos sezono kovos:

----

----

----
----

----

### Supertaurė

Anglijos futbolo supertaurė () buvo trofėjus, dėl kurio varžėsi buvusio sezono Premier lygos nugalėtojai ir FA taurės laimėtojai. Trofėjų iškovojo Arsenal FC.

## Šaltiniai

## Nuorodos
* England 2001-10 (Claudionicoletti.eu)
* England 2004/05 (Rsssf.org)
* Foot.dk archyvas (arch.)
* SOCCERWAY